CELEX: 32019D0219(01)
Language: el
Date: 2019-02-15 00:00:00
Title: Εκτελεστική απόφαση της Επιτροπής, της 15ης Φεβρουαρίου 2019, σχετικά με τη χρηματοδότηση και την έγκριση του προγράμματος εργασίας για τα έτη 2019 και 2020 για την εφαρμογή έκτακτων μέτρων με σκοπό την καταπολέμηση ορισμένων ασθενειών των ζώων και επιβλαβών για τα φυτά οργανισμών

19.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 66/11
               
            
         ΕΚΤΕΛΕΣΤΙΚΗ ΑΠΟΦΑΣΗ ΤΗΣ ΕΠΙΤΡΟΠΗΣ
         της 15ης Φεβρουαρίου 2019
         σχετικά με τη χρηματοδότηση και την έγκριση του προγράμματος εργασίας για τα έτη 2019 και 2020 για την εφαρμογή έκτακτων μέτρων με σκοπό την καταπολέμηση ορισμένων ασθενειών των ζώων και επιβλαβών για τα φυτά οργανισμών
         (2019/C 66/10)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης («δημοσιονομικός κανονισμός» ή «ΔΚ»), την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης 541/2014/ΕΕ και την κατάργηση του κανονισμού (ΕΕ, Ευρατόμ) αριθ. 966/2012 (1), και ιδίως το άρθρο 110,
         Έχοντας υπόψη τον κανονισμό (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση διατάξεων σχετικά με τη διαχείριση των δαπανών που αφορούν, αφενός, τη διατροφική αλυσίδα, την υγεία των ζώων και την καλή μεταχείριση των ζώων και, αφετέρου, την υγεία των φυτών και το φυτικό αναπαραγωγικό υλικό, για την τροποποίηση των οδηγιών 98/56/ΕΚ, 2000/29/ΕΚ και 2008/90/ΕΚ του Συμβουλίου, και των κανονισμών (ΕΚ) αριθ. 178/2002, (ΕΚ) αριθ. 882/2004 και (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της οδηγίας 2009/128/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου και για την κατάργηση των αποφάσεων του Συμβουλίου 66/399/ΕΟΚ, 76/894/ΕΟΚ και 2009/470/ΕΚ του Συμβουλίου (2), και ιδίως το άρθρο 36 παράγραφος 4,
         Εκτιμώντας τα ακόλουθα:
         
                     (1)
                  
                  
                     Προκειμένου να διασφαλιστεί η εφαρμογή έκτακτων μέτρων για την καταπολέμηση ορισμένων ασθενειών των ζώων και επιβλαβών για τα φυτά οργανισμών, είναι αναγκαίο να εγκριθεί μια πολυετής απόφαση χρηματοδότησης, η οποία αποτελεί το πολυετές πρόγραμμα εργασίας για τα έτη 2019 και 2020. Το άρθρο 110 του κανονισμού (ΕΕ, Ευρατόμ) 2018/1046 («ο δημοσιονομικός κανονισμός») θεσπίζει λεπτομερείς κανόνες για τις αποφάσεις χρηματοδότησης.
                  
               
                     (2)
                  
                  
                     Είναι σκόπιμο να εγκριθεί η χορήγηση επιδοτήσεων χωρίς πρόσκληση υποβολής προτάσεων και να προβλεφθούν οι προϋποθέσεις για τη χορήγηση των εν λόγω επιχορηγήσεων.
                  
               
                     (3)
                  
                  
                     Είναι αναγκαίο να επιτρέπεται η καταβολή τόκων υπερημερίας βάσει του άρθρου 116 παράγραφος 5 του δημοσιονομικού κανονισμού.
                  
               
                     (4)
                  
                  
                     Προκειμένου να καταστεί δυνατή η ευελιξία κατά την εφαρμογή του προγράμματος εργασίας, είναι σκόπιμο να επιτραπούν αλλαγές οι οποίες δεν θα πρέπει να θεωρούνται ως ουσιώδεις κατά την έννοια του άρθρου 110 παράγραφος 5 του δημοσιονομικού κανονισμού.
                  
               
                     (5)
                  
                  
                     Το άρθρο 6 του κανονισμού (ΕΕ) αριθ. 652/2014 προβλέπει ότι μπορούν να χορηγούνται επιδοτήσεις στα κράτη μέλη έως τα ανώτατα ποσοστά που καθορίζονται στο άρθρο 5 παράγραφος 1 έως 3 του εν λόγω κανονισμού σε σχέση με τα μέτρα που λαμβάνονται ως αποτέλεσμα της επιβεβαίωσης ότι εκδηλώθηκε μία από τις ασθένειες ζώων που αναφέρονται στο άρθρο 7 του εν λόγω κανονισμού, υπό την προϋπόθεση ότι τα μέτρα έχουν εφαρμοστεί αμέσως και έχουν τηρηθεί οι εφαρμοστέες διατάξεις που ορίζονται στη σχετική νομοθεσία της Ένωσης. Είναι δυνατή η χορήγηση επιδοτήσεων στα κράτη μέλη, σε τρίτες χώρες και σε διεθνείς οργανισμούς για τα μέτρα προστασίας που λαμβάνουν σε περίπτωση άμεσης απειλής για την κατάσταση της υγείας στην Ένωση λόγω της εκδήλωσης ή της εξέλιξης, στο έδαφος τρίτης χώρας ή κράτους μέλους, μιας από τις νόσους των ζώων ή μιας από τις ζωοανθρωπονόσους που καταγράφονται σύμφωνα με τα άρθρα 7 ή 10 του εν λόγω κανονισμού.
                  
               
                     (6)
                  
                  
                     Το άρθρο 16 του κανονισμού (ΕΕ) αριθ. 652/2014 προβλέπει ότι μπορούν να χορηγούνται επιδοτήσεις σε κράτη μέλη ή διεθνείς οργανισμούς έως τα ανώτατα ποσοστά που καθορίζονται στο άρθρο 5 παράγραφος 1 έως 3 του εν λόγω κανονισμού για μέτρα εξάλειψης, συγκράτησης και προστασίας από την εξάπλωση επιβλαβούς οργανισμού φυτών, σύμφωνα με τις προϋποθέσεις που καθορίζονται στο άρθρο 17 του εν λόγω κανονισμού.
                  
               
                     (7)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΑΠΟΦΑΣΙΖΕΙ:
         
            Άρθρο 1
            Το πρόγραμμα εργασίας
            Εγκρίνεται η πολυετής απόφαση χρηματοδότησης, η οποία αποτελεί το πολυετές πρόγραμμα εργασίας για την εφαρμογή των έκτακτων μέτρων για την καταπολέμηση ορισμένων ασθενειών των ζώων και επιβλαβών για τα φυτά οργανισμών για τα έτη 2019 και 2020, όπως ορίζεται στο παράρτημα.
         
         
            Άρθρο 2
            Συνεισφορά της Ένωσης
            Η μέγιστη συνεισφορά της Ένωσης για την εκτέλεση του προγράμματος για το οικονομικό έτος 2019 ορίζεται σε 50 000 000 EUR και για το έτος 2020 εκτέλεσης του προϋπολογισμού σε 20 000 000 EUR και χρηματοδοτείται από τις πιστώσεις που εγγράφονται στις ακόλουθες γραμμές του γενικού προϋπολογισμού της Ένωσης:
            
                        α)
                     
                     
                        για το 2019, γραμμή του προϋπολογισμού 17 04 04: 50 000 000 EUR·
                     
                  
                        β)
                     
                     
                        για το 2020, γραμμή του προϋπολογισμού 17 04 04: 20 000 000 EUR
                     
                  Οι πιστώσεις που προβλέπονται στην πρώτη παράγραφο μπορούν επίσης να καλύπτουν τους τόκους υπερημερίας.
            Η εφαρμογή της παρούσας απόφασης εξαρτάται από τη διαθεσιμότητα των πιστώσεων που προβλέπονται στον γενικό προϋπολογισμό της Ένωσης για το έτος 2020 μετά την έγκριση του προϋπολογισμού από την αρμόδια για τον προϋπολογισμό αρχή.
            Η χρηματοδοτική συνδρομή της Ένωσης ανέρχεται σε ποσοστό 50 %, 75 % ή 100 %, και καθορίζεται κατά περίπτωση για κάθε δικαιούχο, σύμφωνα με το άρθρο 5 του κανονισμού (ΕΕ) αριθ. 652/2014.
         
         
            Άρθρο 3
            Ρήτρα ευελιξίας
            Σωρευτικές μεταβολές στις πιστώσεις για συγκεκριμένες ενέργειες που δεν υπερβαίνουν το 20 % της μέγιστης συνεισφοράς που ορίζεται στο άρθρο 2 πρώτο εδάφιο της παρούσας απόφασης δεν θεωρούνται ουσιώδεις για τους σκοπούς του άρθρου 110 παράγραφος 5 του δημοσιονομικού κανονισμού, όταν οι μεταβολές αυτές δεν επηρεάζουν σημαντικά τον χαρακτήρα των ενεργειών και τον σκοπό του προγράμματος εργασίας.
            Ο αρμόδιος διατάκτης μπορεί να εφαρμόσει τις μεταβολές που αναφέρονται στο πρώτο εδάφιο. Οι εν λόγω μεταβολές εφαρμόζονται σύμφωνα με τις αρχές της χρηστής δημοσιονομικής διαχείρισης και της αναλογικότητας.
         
         
            Άρθρο 4
            Επιχορηγήσεις
            Οι επιχορηγήσεις μπορούν να χορηγούνται χωρίς πρόσκληση υποβολής προτάσεων σύμφωνα με τις προϋποθέσεις που καθορίζονται στο παράρτημα. Οι επιδοτήσεις μπορούν να χορηγούνται στους φορείς που αναφέρονται στο παράρτημα και επιλέγονται σύμφωνα με το σημείο 2.1 του παραρτήματος.
         
         
            Βρυξέλλες, 15 Φεβρουαρίου 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 193 της 30.7.2018, σ. 1.
         
            (2)  ΕΕ L 189 της 27.6.2014, σ. 1.
      
      
         
            ΠΑΡΑΡΤΗΜΑ
            Πρόγραμμα εργασίας για τα έτη 2019 και 2020 για την εφαρμογή έκτακτων μέτρων για την καταπολέμηση ορισμένων ασθενειών των ζώων και επιβλαβών για τα φυτά οργανισμών
            1.   Εισαγωγή
            
            Βάσει των στόχων που αναφέρονται στο άρθρο 2 του κανονισμού (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, το παρόν πρόγραμμα εργασίας περιέχει τις προς χρηματοδότηση δράσεις και την κατανομή του προϋπολογισμού για τα έτη 2019 και 2020 όσον αφορά τις επιχορηγήσεις που εκτελούνται στο πλαίσιο άμεσης διαχείρισης.
            α)   Νομική βάση
            
                        Κανονισμός (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου της 15ης Μαΐου 2014
                     
                  Γραμμή προϋπολογισμού
            
                        17 04 04
                     
                  Επιδιωκόμενοι στόχοι
            
                        Οι στόχοι των δράσεων είναι η καταπολέμηση ασθενειών των ζώων ή επιβλαβών για τα φυτά οργανισμών με την εφαρμογή έκτακτων μέτρων σύμφωνα με τα άρθρα 6 και 16 του κανονισμού (ΕΕ) αριθ. 652/2014.
                     
                  Αναμενόμενα αποτελέσματα
            
                        Τα αποτελέσματα που αναμένει η Επιτροπή για τη δράση που αναφέρεται στο πλαίσιο των «επιδιωκόμενων στόχων» είναι η αποφυγή της περαιτέρω εξάπλωσης των ασθενειών των ζώων και των επιβλαβών για τα φυτά οργανισμών και, όταν εμφανίζονται στο έδαφος της Ένωσης, η ταχεία εξάλειψή τους.
                     
                  2.   Επιδοτήσεις
            
            Το συνολικό κονδύλιο του προϋπολογισμού που προορίζεται για επιδοτήσεις στο πλαίσιο του εν λόγω προγράμματος εργασίας είναι 50 000 000 EUR για το έτος 2019 και 20 000 000 EUR για το 2020.
            2.1.   Έκτακτα μέτρα για την καταπολέμηση ορισμένων ασθενειών των ζώων και επιβλαβών για τα φυτά οργανισμών που λαμβάνουν τη μορφή επιδοτήσεων χωρίς πρόσκληση υποβολής προτάσεων
            
            Είδος αιτούντων στους οποίους απευθύνεται η απευθείας ανάθεση
            
                        
                                    α)
                                 
                                 
                                    σε φορείς που προσδιορίζονται στη βασική πράξη, κατά την έννοια του άρθρου 58 του ΔΚ, ως δικαιούχοι ή φορείς που ορίζονται από τα κράτη μέλη, με δική τους ευθύνη, εφόσον τα εν λόγω κράτη μέλη αναφέρονται σε βασική πράξη ως δικαιούχοι
                                 
                              
                                    β)
                                 
                                 
                                    σε φορείς που κατέχουν θέση μονοπωλίου, εκ των πραγμάτων ή εκ του νόμου, ή σε φορείς που ορίζονται από τα κράτη μέλη, με δική τους ευθύνη, όταν τα εν λόγω κράτη μέλη κατέχουν θέση μονοπωλίου, εκ των πραγμάτων ή εκ του νόμου
                                 
                              
                                    γ)
                                 
                                 
                                    για δραστηριότητες με συγκεκριμένα χαρακτηριστικά που απαιτούν ιδιαίτερο είδος φορέων, με τα απαιτούμενα τεχνικά προσόντα, υψηλό βαθμό εξειδίκευσης ή διοικητικές εξουσίες, υπό τον όρο ότι οι αντίστοιχες δραστηριότητες δεν εμπίπτουν στο πεδίο εφαρμογής πρόσκλησης υποβολής προτάσεων.
                                 
                              
                  Περιγραφή των δραστηριοτήτων που θα χρηματοδοτηθούν από τις επιδοτήσεις που χορηγούνται χωρίς πρόσκληση υποβολής προτάσεων βάσει του άρθρου 195 του δημοσιονομικού κανονισμού
            
                        
                                    α)
                                 
                                 
                                    Το άρθρο 6 του κανονισμού (ΕΕ) αριθ. 652/2014 προβλέπει ότι μπορούν να χορηγούνται επιδοτήσεις στα κράτη μέλη έως τα ανώτατα ποσοστά που καθορίζονται στο άρθρο 5 παράγραφος 1 έως 3 του εν λόγω κανονισμού σε σχέση με τα μέτρα που λαμβάνονται ως αποτέλεσμα της επιβεβαίωσης ότι εκδηλώθηκε μία από τις νόσους ζώων που αναφέρονται στο άρθρο 7 του εν λόγω κανονισμού, υπό την προϋπόθεση ότι τα μέτρα έχουν εφαρμοστεί αμέσως και έχουν τηρηθεί οι εφαρμοστέες διατάξεις που ορίζονται στη σχετική νομοθεσία της Ένωσης. Είναι δυνατή η χορήγηση επιδοτήσεων στα κράτη μέλη, σε τρίτες χώρες και σε διεθνείς οργανισμούς για τα μέτρα προστασίας που λαμβάνουν σε περίπτωση άμεσης απειλής για την κατάσταση της υγείας στην Ένωση λόγω της εκδήλωσης ή της εξέλιξης, στο έδαφος τρίτης χώρας ή κράτους μέλους, μιας από τις νόσους των ζώων ή μιας από τις ζωοανθρωπονόσους που καταγράφονται σύμφωνα με τα άρθρα 7 ή 10 του εν λόγω κανονισμού.
                                 
                              
                                    β)
                                 
                                 
                                    Το άρθρο 16 του κανονισμού (ΕΕ) αριθ. 652/2014 προβλέπει ότι μπορούν να χορηγούνται επιδοτήσεις σε κράτη μέλη ή διεθνείς οργανισμούς έως τα ανώτατα ποσοστά που καθορίζονται στο άρθρο 5 παράγραφος 1 έως 3 του εν λόγω κανονισμού για μέτρα εξάλειψης, συγκράτησης και προστασίας από την εξάπλωση επιβλαβούς οργανισμού φυτών, σύμφωνα με τους όρους που καθορίζονται στο άρθρο 17 του εν λόγω κανονισμού.
                                 
                              
                                    γ)
                                 
                                 
                                    Το άρθρο 3 παράγραφος 2 του κανονισμού (ΕΕ) αριθ. 652/2014 ορίζει ότι, όταν χορηγούνται επιδοτήσεις στις αρμόδιες αρχές των κρατών μελών, οι εν λόγω αρμόδιες αρχές θεωρούνται δικαιούχοι κατά την έννοια του άρθρο 195 στοιχείο γ) του κανονισμού (ΕΕ, Ευρατόμ) 2018/1046. Οι επιδοτήσεις αυτές μπορούν να χορηγηθούν χωρίς πρόσκληση υποβολής προτάσεων.
                                 
                              
                                    δ)
                                 
                                 
                                    Σύμφωνα με το άρθρο 6 παράγραφος 5 του κανονισμού (ΕΕ) αριθ. 652/2014, η Επιτροπή μπορεί να χορηγήσει χρηματοδοτική συνδρομή της Ένωσης για τη δημιουργία αποθεμάτων βιολογικών προϊόντων ή για την προμήθεια δόσεων εμβολίου, εάν η εμφάνιση ή η ανάπτυξη σε τρίτη χώρα ή σε κράτος μέλος μιας από τις νόσους των ζώων και τις ζωονόσους που απαριθμούνται στα παραρτήματα I και ΙΙ του εν λόγω κανονισμού θα μπορούσε να αποτελέσει απειλή για την Ένωση.
                                 
                              
                  Υλοποίηση
            
                        Υλοποιείται από τη ΓΔ SANTE
                     
                  Επιλέξιμες δαπάνες
            
                        Η χρηματοδοτική συνδρομή της Ένωσης καλύπτει τις ακόλουθες επιλέξιμες δαπάνες για την καταπολέμηση ασθενειών των ζώων, σύμφωνα με το άρθρο 8 του κανονισμού (ΕΕ) αριθ. 652/2014:
                        
                                    α)
                                 
                                 
                                    αποζημίωση των ιδιοκτητών για την αξία των ζώων τους τα οποία εσφάγησαν ή θανατώθηκαν·
                                 
                              
                                    β)
                                 
                                 
                                    δαπάνες για τη σφαγή ή τη θανάτωση των ζώων και συναφείς δαπάνες μεταφοράς·
                                 
                              
                                    γ)
                                 
                                 
                                    δαπάνες αποζημίωσης των ιδιοκτητών για την αξία των ζωικών τους προϊόντων που καταστράφηκαν, έως το ποσό της αγοραίας αξίας που είχαν τα εν λόγω προϊόντα αμέσως πριν προκύψουν υπόνοιες εμφάνισης νόσου ή πριν επιβεβαιωθούν οι υπόνοιες αυτές·
                                 
                              
                                    δ)
                                 
                                 
                                    δαπάνες καθαρισμού, απεντόμωσης και απολύμανσης εκμεταλλεύσεων και εξοπλισμού, με βάση την επιδημιολογία και τα χαρακτηριστικά του παθογόνου οργανισμού
                                 
                              
                                    ε)
                                 
                                 
                                    δαπάνες μεταφοράς και καταστροφής μολυσμένων ζωοτροφών και δαπάνες καταστροφής μολυσμένου εξοπλισμού, εάν αυτός δεν μπορεί να απολυμανθεί
                                 
                              
                                    στ)
                                 
                                 
                                    δαπάνες αγοράς, αποθήκευσης, χορήγησης ή διανομής εμβολίων και δολωμάτων καθώς και το κόστος του εμβολιασμού αν η Επιτροπή αποφασίζει σχετικά με τις ενέργειες αυτές ή τις εγκρίνει ··
                                 
                              
                                    ζ)
                                 
                                 
                                    δαπάνες μεταφοράς και διάθεσης σφαγίων·
                                 
                              
                                    η)
                                 
                                 
                                    σε εξαιρετικές και δεόντως αιτιολογημένες περιπτώσεις:
                                    
                                                i)
                                             
                                             
                                                το κόστος της δειγματοληψίας,
                                             
                                          
                                                ii)
                                             
                                             
                                                το κόστος των δοκιμών,
                                             
                                          
                                                iii)
                                             
                                             
                                                το κόστος των εκστρατειών ευαισθητοποίησης,
                                             
                                          
                                                iv)
                                             
                                             
                                                άλλες δαπάνες που είναι απαραίτητες για την εκρίζωση της νόσου, ανάλογα με την επιδημιολογία και τα χαρακτηριστικά του παθογόνου παράγοντα.
                                             
                                          
                              Η χρηματοδοτική συνδρομή της Ένωσης καλύπτει τις ακόλουθες επιλέξιμες δαπάνες που πραγματοποιούνται για την καταπολέμηση των επιβλαβών για τα φυτά οργανισμών, σύμφωνα με το άρθρο 18 του κανονισμού (ΕΕ) αριθ. 652/2014:
                        
                                    α)
                                 
                                 
                                    δαπάνες για το προσωπικό, ανεξάρτητα από το καθεστώς του, που συμμετέχει άμεσα στην εφαρμογή των μέτρων, καθώς και δαπάνες για μίσθωση εξοπλισμού, για αναλώσιμα και για κάθε άλλο αναγκαίο υλικό, για φυτοπροστατευτικά ή άλλα προϊόντα, για δειγματοληψία και για εργαστηριακές αναλύσεις·
                                 
                              
                                    β)
                                 
                                 
                                    το κόστος των συμβάσεων παροχής υπηρεσιών που συνάπτονται με τρίτους για την εκτέλεση μέρους των μέτρων·
                                 
                              
                                    γ)
                                 
                                 
                                    δαπάνες αποζημίωσης των θιγόμενων επιχειρηματιών ή ιδιοκτητών για τη χρήση φυτοπροστατευτικών ή άλλων προϊόντων, την καταστροφή και την επακόλουθη απόσυρση φυτών, φυτικών προϊόντων και άλλων αντικειμένων, καθώς επίσης δαπάνες για τον καθαρισμό και την απολύμανση χώρων, γης, νερού, εδάφους, καλλιεργητικών μέσων, εγκαταστάσεων, μηχανημάτων και εξοπλισμού··
                                 
                              
                                    δ)
                                 
                                 
                                    από την 1η Ιανουαρίου 2017, δαπάνες αποζημίωσης των οικείων ιδιοκτητών για την αξία των φυτών, των φυτικών προϊόντων ή άλλων αντικειμένων που καταστρέφονται, με την επιφύλαξη των μέτρων που αναφέρονται στο άρθρο 16 της οδηγίας 2000/29/ΕΚ, οι οποίες περιορίζονται στην αγοραία αξία των εν λόγω φυτών, φυτικών προϊόντων και άλλων αντικειμένων, ως εάν δεν είχαν θιγεί από τα εν λόγω μέτρα· η υπολειμματική αξία, αν υπάρχει, αφαιρείται από την αποζημίωση·
                                 
                              
                                    ε)
                                 
                                 
                                    σε εξαιρετικές και δεόντως αιτιολογημένες περιπτώσεις:
                                    
                                                i)
                                             
                                             
                                                το κόστος των εκστρατειών ευαισθητοποίησης,
                                             
                                          
                                                ii)
                                             
                                             
                                                άλλες δαπάνες που είναι απαραίτητες για την εξάλειψη ή τον περιορισμό του επιβλαβούς οργανισμού ή σχετίζονται με πρόσθετα μέτρα προστασίας από την εξάπλωση του επιβλαβούς οργανισμού, ανάλογα με την επιδημιολογία και τα χαρακτηριστικά του παθογόνου παράγοντα.
                                             
                                          
                              
                  Κριτήρια ανάθεσης
            
                        Τα κριτήρια ανάθεσης για τη χρηματοδοτική συνδρομή της Ένωσης είναι τα εξής:
                        
                                    α)
                                 
                                 
                                    συμμόρφωση με τις απαιτήσεις της σχετικής νομοθεσίας της Ένωσης·
                                 
                              
                                    β)
                                 
                                 
                                    συνάφεια των σχεδιαζόμενων δραστηριοτήτων με σκοπό την πρόληψη ή την εξάλειψη των ασθενειών των ζώων και των επιβλαβών για τα φυτά οργανισμών.